CELEX: 62018TN0692
Language: da
Date: 2018-11-23 00:00:00
Title: Sag T-692/18: Sag anlagt den 23. november 2018 — Montanari mod EEAS

28.1.2019   
            
            
               DA
            
            
               Den Europæiske Unions Tidende
            
            
               C 35/27
            
         
      Sag anlagt den 23. november 2018 — Montanari mod EEAS
      (Sag T-692/18)
      (2019/C 35/33)
      Processprog: fransk
      
         Parter
      
      
         Sagsøger: Marco Montanari (Reggio d’Émilie, Italien) (ved advokaterne A. Champetier og S. Rodrigues)
      
         Sagsøgt: Tjenesten for EU’s Optræden Udadtil (EEAS)
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            
                  —
               
               
                  Annullation af den anfægtede afgørelse om helt eller delvist at nægte sagsøgeren aktindsigt i det [nedenfor nævnte] dokument.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Søgsmålet er rettet mod afgørelsen af 24. oktober 2018 truffet af Tjenesten for EU’s Optræden Udadtil om afslag på at give sagsøgeren aktindsigt i rapporten af 29. juli 2017, som blev udfærdiget efter den mægling, som blev foretaget af chefen for afdelingen for »Mission Support«.
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af forordning 1049/2001, af artikel 15, stk. 3, TEUF, og af artikel 42 i Den Europæiske Unions charter om grundlæggende rettigheder. Sagsøgeren har navnlig gjort gældende, at aktindsigt i institutionernes dokumenter udgør retsprincippet og at muligheden for afslag er undtagelsen. De undtagelser, der er fastsat i artikel 4 i forordning 1049/2001 og som er påberåbt af Tjenesten for EU’s Optræden Udadtil, kan imidlertid ikke begrunde afslaget på aktindsigt med den begrundelse, at de i førnævnte artikel opstillede betingelser ikke er opfyldt.
               
            
                  2.
               
               
                  Andet anbringende om tilsidesættelse af artikel 296 TEUF og af artikel 41 i Den Europæiske Unions charter om grundlæggende rettigheder, for så vidt som de anfægtede afgørelser er behæftet med manglende eller utilstrækkelig begrundelse.
               
            
                  3.
               
               
                  Tredje anbringende om tilsidesættelse af proportionalitetsprincippet.